Pakarepan Manglé sakumaha anu bieu ditétélakeun dibagéakeun pisan ku Rektor ITB, Prof. Dr. Ir. Kadarsah Suryadi. Ieu guru besar pituin urang Kuningan téh ngahaja nyayagikeun waktu, dina awal Juli kamari, pikeun Manglé anu dipingpin ku Pupuhu Umum, Drs. H. Uu Rukmana, M.Si. katut wadyabalad ti réngréngan redaksi. Prof. Kadarsah dibarengan ku Wakil Rektor Bidang Administrasi, Alumni, dan Komunikasi, Dr. Miming Wiharja, ST, M.Sc.Eng.